लूणी के धवा में भाजपा की जन आक्रोश रैली को पूर्व विधायक जोगाराम पटेल ने रवाना किया। चौपाल सभा में ग्रामीणों को संबोधित करते हुए पटेल ने राज्य सरकार पर कई आरोप लगाए। राष्ट्रीय किसान मोर्चा के महामंत्री शेलाराम सारण सहित अनेक भाजपा नेताओं ने भी सभा को सम्बोधित किया। कस्बे में जन आक्रोश यात्रा के दौरान ग्रामीणों ने अपने क्षेत्र की जनसमस्याओं को लिखकर शिकायत पेटिका में डाला। कार्यक्रम के दौरान भाजपा के पदाधिकारी एवं कार्यकर्ता मौजूद थे।